Stablaukis (Dolgorukovas)

Stablaukis (vok. Forsthaus Stablack, nuo 1907 m. Stablack, 1945–1946 m. lenk. Stabławki, nuo 1946 m. Dolgorukovas, rus. Долгоруково) – gyvenvietė Kaliningrado srities pietvakarinėje dalyje, Bagrationovsko rajone, nuo 2008 m. birželio 30 d. Dolgorukovo kaimo gyvenvietės kaimas. Senasis Stablaukis buvo 4 km į pietus nuo dabartinio Dolgorukovo centro, prie pat dabartinės sienos su Lenkija. Istorija Varmės žemės kaimo pavadinimas prūsiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Prūsų Ylavos apskrities kaimas, 1938 m. prijungtas Grundfeldas. Nuo 1874 m. gegužės 7 d. valsčiaus, nuo 1930 m. gegužės 14 d. savivaldybės centras. 1937 m. pastatyta bažnyčia, kurios parapija apėmė 32 kaimus. Parapijoje kunigavo Franz Kolaß (1938–1943 m.) ir Arnold Schrenk (1943–1945 m.). 1939 m. rugsėjo mėn. – 1945 m. sausio mėn. kaimo teritorijoje veikė koncentracijos stovykla „Stammlager I A Stablack“ 1945–1946 m. Ylavos pavieto (Powiat górowo iławeckie, Lenkija) kaimas. 1946 m. balandžio 7 d. – rugsėjo 6 d. Kroicburgo rajono (rus. Кройцбургский район), vėliau Bagrationovsko rajono kaimas, 1947 m. birželio 25 d. – 2008 m. birželio 30 d. Čiapajevo apylinkės kaimas. 1946 m. iškeldinus ar sunaikinus vietinius gyventojus, sujungti ir vienu Dolgorukovo pavadinimu pervardyti: Domtuva, Laisai, Pumpikai, Stablaukis ir Valikaimis. Gyventojai Šaltiniai Nuorodos Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228. Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976. Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.